CELEX: C2005/271/44
Language: fi
Date: 2005-10-29 00:00:00
Title: Asia T-312/05: Kanne 9.8.2005 — Euroopan yhteisöjen komissio v. E. Aleksiadou

29.10.2005   
            
            
               FI
            
            
               Euroopan unionin virallinen lehti
            
            
               C 271/22
            
         Kanne 9.8.2005 — Euroopan yhteisöjen komissio v. E. Aleksiadou
   (Asia T-312/05)
   (2005/C 271/44)
   Oikeudenkäyntikieli: kreikka
   Asianosaiset
   
      Kantaja(t): Euroopan yhteisöjen komissio (edustaja(t): Dimitrios Triantafullou ja asianajaja Dimos Nikopoulos.
   
      Vastaaja(t): Eufrosini Aleksiadou
   Kantaja vaatii/Kantajat vaativat, että yhteisöjen ensimmäisen oikeusasteen tuomioistuin
   
               —
            
            
               velvoittaa vastaajan maksamaan komissiolle 26 068,11 euroa, josta pääoman osuus on 23 036,31 euroa ja ajanjaksolta 1.3.2003–31.8.2005 kertyneiden viivästyskorkojen osuus 3 031,80 euroa
            
         
               —
            
            
               velvoittaa vastaajan maksamaan komissiolle päivittäistä korkoa 3,31 euroa aina koko saatavan täysimääräiseen maksamiseen saakka
            
         
               —
            
            
               velvoittaa vastaajaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisö, joita Euroopan komissio edustaa, teki yhteisyrityksen jäsenenä olevan vastaajan kanssa sopimuksen numero G1ST-CT-2002-50227-PLASMALEATHER, joka koskee tutkimusta ja teknologista kehitystä koskevaa erityisohjelmaa ja liittyy vedenpitävää nahkaa varten olevan kylmäplasman jalostukseen.
   Sopimuksessa sovittiin, että komissio myötävaikuttaa taloudellisesti kyseisen suunnitelman hyvään toteuttamiseen maksamalla summan, joka ei ylitä 832 362:a euroa. Tämän perusteella komissio maksoi vastaajalle yhteisyrityksen koordinaattorin välityksellä 23 036,31 euron suuruisen ennakkomaksun.
   Kuitenkin heti sen jälkeen, kun vastaaja oli saanut tämän summan, vastaaja ilmoitti koordinaattorille, että hän on lopettanut nahkatuotteiden valmistuksen, että hän on päättänyt ohjata toimintansa muihin suuntiin, että hän ei voi vastata ohjelman toimintojen menestyksellisestä loppuunsaattamisesta ja että hän katsoo paremmaksi jättää ohjelman heti kaikkien toimintojen alussa.
   Vaikka vastaajaa on toistuvasti kehotettu palauttamaan ennakkomaksu, vastaaja ei ole palauttanut sitä, vaikka, kuten koordinaattori on todistanut, vastaaja ei ole lainkaan osallistunut tutkimustyöhön, joten hän ei ole käyttänyt ennakkomaksua tällaiseen tarkoitukseen.
   Kanteellaan komissio vaatii edellä mainitun saatavan sekä sille kertyvien korkojen maksamista.